આ સમગ્ર માહિતીની ગંભીરતા ધ્યાને લેતાં સમગ્ર કાર્યવાહી અતિ ગુપ્ત રીતે કરવા માટે પોલીસ ઇન્સ.શ્રીએ ભોગ બનનાર પક્ષને જણાવેલ.અને જયાં સુધી આ લોકો રૂપિયાની માંગણી ન કરે ત્યાં સુધી રાહ જોવા જણાવેલ.ગઇ તા.૦૮/૦૨/૨૦૧૮નાં રોજ તબીબનાં ફોન ઉપર રૂપિયા બાબતે વાતચીત થતાં તબીબે પોલીસ ઇન્સ.શ્રી ડી.એમ.મિશ્રાને જાણ કરતાં એલ.સી.બી. સ્ટાફનાં ભહિપાલસિંહ ચુડાસમા, તરુણભાઇ નાંદવા, કેવલભાઇ સાંગા તથા સત્યજીતસિંહ ગોહિલ સાથે ડી.એમ.મિશ્રાએ ટ્રેપ ગોઠવવાનું નક્કી કરી રૂપિયા લેવા માટે આવનાર માણસને સોનગઢ-પાલીતાણા રોડ ઉપર આવેલ માનવ પરિવાર ટ્રસ્ટવાળી જગ્યાએ બોલાવેલ.આ જગ્યાએ તબીબને તેઓની પ્રાયવેટ કારમાં બેસાડી કાળા કલરનાં પર્સમાં રૂપીયાનાં બદલે જુના સમાચારપત્રો રાખી રૂપીયા ભરેલ હોય તેવી રીતે પર્સ તૈયાર કરી સોંપવામાં આવેલ.અને પોલીસ સ્ટાફ ખાનગી રીતે વોચમાં ગોઠવાઇ ગયેલ.આ દરમ્યાન રૂપિયા લેવા માટે હિરો હોન્ડા સ્પ્લેન્ડર મો.સા. રજી.નં.GJ-04-BJ 5429 લઇને રઘાભાઇ નાનુભાઇ આલ રહે.હણોલ તા.પાલીતાણા જી.ભાવનગરવાળા આવતાં તબીબ તે માણસને ઓળખી જતાં ડી.એમ.મિશ્રાની સુચના મુજબ પોતાની કારમાં બોલાવી પર્સ આપેલ.આ દરમ્યાન પોલીસ સ્ટાફે કારને ઘેરી લઇ રૂપિયા લેવા આવનાર માણસને પકડી લીધેલ.ત્યાર બાદ તબીબે પોતાની સાથે બનેલ બનાવ અંગે પાલીતાણા પોલીસ સ્ટેશનમાં પ્રિતી ઉર્ફે પુજા નામની સ્ત્રી, ભગવાનભાઇ નાકાભાઇ આલ રહે.કુંભણ તા.પાલીતાણા જી.ભાવનગર, રઘાભાઇ નાનુભાઇ આલ રહે.હણોલ તા.પાલીતાણા જી.ભાવનગર તથા પ્રિતી ઉર્ફે પુજાનો દિયર તરીકે ઓળખ આપનાર અજાણ્યા માણસ વિરૂધ્ધ ફરીયાદ આપી ગુન્હો દાખલ કરાવેલ.